Gw mau tau Pengasasan Donghak dari Revolusi Petani Donghak. Jelasin dalam bahasa melayu

Berbagai persatuan rahsia dibentuk, selain daripada kumpulan pemberontak, termasuk Salbangye, 'Persatuan pembunuh Yangban (bangsawan)'; Saljugye, 'Persatuan pembunuh pemilik (hamba)'; Salryakgye, 'Persatuan pembunuh dan perompak '; Geomgye, 'Persatuan pedang '; Judogye, 'Persatuan orang mabuk'; Yudan, 'Liga Kelana'; dan Nokrimdang, 'Kumpulan Hutan HIjau '. Nokrimdang mencuri dari orang kaya dan memberikan kepada orang miskin).

Pada waktu genting inilah agama Donghak, yang kemudian Cheondoisme telah dibentuk. Pengasasnya, Choe Jeu, menggambarkan pengasasan agama tersebut, yang kemudiannya disalin oleh Choe Sihyeong, pemimpin Donghak kedua:

Donghak adalah campuran pelbagai agama. Prinsip dan kepercayaan terasnya (tauhid, buku suci, agama yang teratur) menyerupai agama Kristian. Choe sendiri berkata bahawa "makna [antara Kristian dan Donghak] adalah sama, hanya perkataan yang berbeza". Upacara penukaran ke agama Donghak, di mana beratus-ratus orang berkumpul di tempat terbuka dan berlutut di hadapan secawan air bersih, sebahagiannya dipengaruhi oleh upacara pembaptisan Kristian.

Walau bagaimanapun, terdapat juga banyak pengaruh langsung dari kepawangan dan kepercayaan rakyat. Saksi mencatatkan bahawa Choe Jeu mengambil bahagian dalam upacara animistik terhadap dewa-dewa gunung. Jampi dan Tari Pedangnya juga berasal dari kepawangan.

Ada juga kepercayaan tertentu yang unik kepada Donghak. Choe Jeu berkata bahawa "Semua manusia adalah Hanulnim". Choe mempromosikan kesaksamaan manusia, dan mewujudkan ideologi tertentu seperti kepercayaan bahawa dunia adalah kitaran 5,000 tahun (Jeoncheon dan Hucheon), dan kitaran ini berakhir untuk memberi laluan kepada dunia baru. Ini menjadikan Donghak berpotensi membahayakan Dinasti Joseon, lalu kerajaan itu mengharamkan agama tersebut. Choe Jeu telah dibunuh pada tahun 1863 atas alasan 'Menipu dan Berbohong kepada Orang-orang yang Lemah'.

Walau bagaimanapun, Donghak tetaptersebar ke seluruh wilayah Gyeongsang pada tahun 1870-an, menyebabkan perlunya sebuah organisasi yang lebih baik. Donghak disusun menjadi 'Jeob' dan 'Po'. Seorang  'Jeobju' (접주, 接 主) akan mentadbir 'Jeob'. Sebagai contoh, Jeon Bongjun, pemimpin revolusi, ialah seorang Jeobju dari Gobu. Di bawah Jeobju ialah 'Myeonjeobju'. Di bandar-bandar besar (seperti Taein atau Jeonju) terdapat 'Jeobju Agung', dan Kim Gaenam ialah Jeobju Agung Taein. Pelbagai Jeob pula disusun menjadi 'Po', dan 'Poju' akan memimpin Po. 'Gyoju', pada masa itu Choe Sihyeong, mengetuai seluruh agama Donghak.